open-index/open-wikipedia-markdown huggingface dataset:
Threads

**„Threads“** – nemokama mikrotinklaraščių bei socialinių tinklų paslauga, kurią nuo 2023 m. vysto bendrovė „Meta Platforms“. Turi daugiau nei 150 mln. aktyvių vartotojų.

2023 m. liepą pradėjo veikti JAV bei daugybėje kitų valstybių. Platforma netruko sparčiai išpopuliarėti ir vos per savaitę pasiekė 100 mln. užsiregistravusių vartotojų. Anot „Meta“ atstovų, paleidimą Europoje apsunkino žemyne galiojantys griežti privatumo reikalavimai – įmonei teko gauti leidimą iš Europos Komisijos. ES rinkai pristatyta 2023 m. gruodžio 14 d.

## Šaltiniai

## Nuorodos
* Oficiali svetainė
Benjaminas Pocius

**Benjaminas Pocius** (1939 m. kovo 31 d. – 2023 m. gruodžio 19 d.) – Lietuvos fotografas, fotožurnalistas, fotomenininkas.

Gimė Jono Pociaus (1910–1975) ir Valerijos Stulgytės (1919–1950) šeimoje. Buvo vyriausias iš dviejų vaikų. Sesuo Virginija (1945–2022) – pedagogė. Į Tauragės kraštą su tėvais atvyko po Antrojo pasaulinio karo. Tėvo brolis Antanas – vargonininkas ir pedagogas.

Tauragėje baigė mokyklą. Dirbo fotografu Tauragės keramikos gamykloje, laikraščiuose „Šilalės artojas“ ir „Tauragiškių balsas“. Nuo 1961 m. dalyvavo rajoninėse ir respublikinėse fotografijų parodose. Buvo surengęs personalines parodas Šilalėje ir Tauragėje, 1964–2003 m. grupinėse parodose dalyvavo Klaipėdoje, Plungėje, Telšiuose, Panevėžyje, Kėdainiuose, Mažeikiuose. Paskutinę savo parodą „Apie vaikus“ 2021 m. pristatė Tauragės krašto muziejaus „Santaka“ organizuojamame meno festivalyje „Kvadratu“.

Priklausė Lietuvos fotomeno draugijai, Tauragės fotografų klubui „Fotojūra“. Benjamino Pociaus nuotraukų archyvas saugomas Tauragės krašto muziejuje „Santaka“.

Mirė 2023 m. gruodžio 19 d., palaidotas Tauragės kapinėse gruodžio 20 d.

## Šaltiniai

## Nuorodos
* Profilis Tauragės fotografų klubo „Fotojūra“ internetinėje svetainėje
Šlikių geležinkelio stotelė

**Šlikių geležinkelio stotelė** (XX a. 1-ojoje pusėje ***Tarvydų geležinkelio stotelė***) – buvusi sustojimo vieta šiaurės vakarų Lietuvoje, šiauriniame Šlikių kaimo pakraštyje, prie Šiaulių–Klaipėdos geležinkelio ruožo. Link Kretingalės stoties išsišakoja trumpas dvikelis ruožas traukiniams prasilenkti vienkelėje linijoje.

## Istorija

Iki II pasaulinio karo prie Šlikių veikė *Tarvydų stotelė*, įrengta XX a. 4-ajame dešimtmetyje (ankstesniuose žemėlapiuose nežymima). Ji buvo vakariniame dabartinio Šlikių kaimo pakraštyje, II pasaulinio karo metu panaikinta. 1950 m. už pusės kilometro į šiaurę link Kretingos įrengta *Šlikių stotelė* kaip blokpostas. Čia iki XX a. pabaigos stodavo keleiviniai traukiniai Radviliškis–Klaipėda ir Mažeikiai–Klaipėda.

## Šaltiniai

## Nuorodos
* о.п. Тарвидай (Railwayz.info)
Grand Ailandas

**Grand Ailandas** () – miestas Jungtinėse Amerikos Valstijose, vidurio Nebraskoje, 145 km į vakarus nuo Linkolno, Pleito kairiajame krante (prie didelės upinės salos). Holo apygardos centras. Yra oro uostas, geležinkeliai ir plentai į Linkolną, Omahą, Denverį, Kasperį. Maisto (mėsos), statybinių medžiagų, elektronikos, ginklų pramonė, žemės ūkio įrangos, automobilių taisymo priemonių gamyba. Apylinkėse plėtojamas žemės ūkis (kukurūzai, soja, liucerna, sorgas), auginami galvijai, kiaulės. Plėtojamas turizmas.

Veikia koledžas. Grand Ailando pakraštyje įsteigtas Štūro prerijų muziejus su XIX a. pab. atstatytu prerijų geležinkelio miesteliu. Kiekvieną pavasarį palei Pleito upę vyksta gausi kanadinių gervių migracija. Įrengtos jų stebyklos, Gervių lankų gamtos centras. Grand Ailande vyksta kasmetinės žirgų lenktynės, tautinė šventė, derliaus festivalis, žemės ūkio šou.

2020 m. 65,8 % gyventojų buvo baltieji, 17,3 % – mišrios kilmės, 3,5 % – afroamerikiečiai, 1,6 % – indėnai, 1,3 % – azijiečiai.

## Istorija
Šiose žemėse nuo seno gyveno pauniai, o europiečiai pasirodė XVIII a. pab. Prancūzai šalia dabartinio miesto salą pavadino Didžiąja sala (, iš čia ). Pro šią salą kėlėsi kolonistai į vakarus. 1857 m. prie upės gyvenvietę įsteigė vokiečių naujakuriai, o 1866 m. perkėlė į dabartinę vietą, kad būtų prie Ramiojo vandenyno geležinkelio. Miestu tapo 1873 m. Miestas augo dėl plėtojamo žemės ūkio, 1890–1964 m. veikė cukraus fabrikas.


Grand Island (Nebraska) cathedral from N.JPG|Švč. Mergelės Marijos Gimimo katedra
Grand Island Ev Lutheran Kirche from SE.JPG|Evangelikų liuteronų bažnyčia
Stuhr Museum 04.jpg|Štūro muziejus


## Šaltiniai
Sparksas

**Sparksas** () – miestas Jungtinėse Amerikos Valstijose, vakarų Nevadoje, prie Traki upės, Rino aglomeracijoje, į rytus nuo Rino. Praeina Rino–Falono plentas. Sparksas – daugiausia miegamasis Rino priemiestis.

2020 m. 58,8 % miesto gyventojų buvo baltieji, 28 % – mišrios ar kitos kilmės, 6,7 % – azijiečiai, 3 % – afroamerikiečiai, 1,6 % – indėnai, 1 % – Ramiojo vandenyno salų gyventojai.

## Istorija
Gyvenvietė įkurta 1904 m. kaip lokomotyvų remonto dirbtuvės. Pradžioje vadinta Harimanu, bet netrukus pervadinta į Sparksą Nevados gubernatoriaus Džono T. Sparkso, netoliese turėjusio rančą, garbei. Miestas nuo 1905 m. Sparksas pradėjo augti po 1950 m., plečiantis Rino priemiesčių zonai.

## Šaltiniai
Jangstaunas (reikšmės)

**Jangstaunas** gali reikšti:
* Jangstaunas – miestas Ohajo valstijoje, Jungtinėse Amerikos Valstijose.
* Jangstaunas – kaimas Albertoje, Kanadoje.
* Jangstaunas – gyvenvietė Kalifornijos valstijoje, Jungtinėse Amerikos Valstijose.
* Jangstaunas – gyvenvietė Floridos valstijoje, Jungtinėse Amerikos Valstijose.
* Jangstaunas – gyvenvietė Indianos valstijoje, Jungtinėse Amerikos Valstijose.
* Jangstaunas – kaimas Niujorko valstijoje, Jungtinėse Amerikos Valstijose.
* Jangstaunas – gyvenvietė Pensilvanijos valstijoje, Jungtinėse Amerikos Valstijose.
Bendas

**Bendas** () – miestas Jungtinių Amerikos Valstijų šiaurės vakaruose, Oregone, Kaskadinių kalnų vakarinėje pašlaitėje, prie Dešutso upės, 195 km į pietryčius nuo Portlando. Apygardos centras. Geležinkeliai į Portlandą, Sakramentą, plentai į Salemą, Jakimą, Ontariją, Klamat Folsą. Artimiausias oro uostas yra Redmonde (už 29 km). Medienos apdirbimo pramonė, turizmas.

Veikia Centrinio Oregono bendruomenės koledžas. Bendo apylinkės pasižymi vaizdingais kraštovaizdžiais – gausu ežerų, kalnų, urvų, yra kalnų slidinėjimo kurortų. Šalimais – Dešutso nacionalinis miškas, Niuberio nacionalinis ugnikalnių paminklas.

2020 m. 84,5 % Bendo gyventojų buvo baltieji, 12,6 % – mišrios ar kitos kilmės, 1,6 % – azijiečiai, 0,7 % – indėnai, 0,5 % – afroamerikiečiai.

## Istorija
Bendas įkurtas 1904 m., o augti pradėjo 1909 m. Dešutso drėkinimo ir energijos kompanijai pradėjus plėtoti žemės ūkį. 1904 m. suteiktas miesto statusas, nuo 1916 m. apygardos centras. 1911 m. atitiesus geležinkelį suklestėjo miško kirtimo ir medienos apdirbimo pramonė.

## Šaltiniai
Louelis

**Louelis** () – miestas Jungtinių Amerikos Valstijų šiaurės rytuose, Masačusetso šiaurrytinėje dalyje, 40 km į šiaurės vakarus nuo Bostono, prie Merimako ir Konkordo upių. Vienas iš dviejų Midlsekso apygardos administracinių centrų (kitas – Kembridžas). Penktas pagal dydį Masačusetso miestas. 2020 m. JAV gyventojų surašymo duomenimis, mieste gyveno 115 554 gyventojai. Yra universitetas, koledžas, muziejai. Vystomas turizmas, menai, sveikatos apsauga.

## Istorija
1653 m. Louelio vietoje pradėjo kurtis ūkininkų gyvenvietė, pavadinta Ist Čelmsfordu. XVIII a. pradžioje kaimas buvo svarbus tekstilės pramonės centras. Gyvenvietė miesteliu tapo 1826 m., pavadinta Loueliu Masačiusetso verslininko Frensio Kaboto Louelio garbei. Miestelio spartus augimas tęsėsi ir toliau, kai 1835 m. nutiestas geležinkelis į Bostoną. Miesto teises gavo 1836 m.

XIX a. viduryje miestas tapo vienu svarbiausių šalies industrinių centru. Dėl didelės apimties tekstilės pramonės miestas pramintas „verpstės miestu“ (*spindle city*) ir „Amerikos Mančesteriu“ (*Manchester of America*).

Nuo XIX a. vidurio į Louelį kėlėsi airiai, prancūzakalbiai kanadiečiai, kiek vėliau graikai, lenkai ir lietuviai ir kiti imigrantai iš Europos.

XX a. viduryje Louelio ekonomika patyrė sąstingio laikotarpį, tačiau 1978 m. įkūrus Louelio nacionalinį istorinį parką, miestas vėl atsigavo. XX a. pabaigoje į Louelį kėlėsi daug imigrantų iš Kambodžos ir kitų Pietryčių Azijos šalių; tuomet tai buvo vienas etniškai įvairiausių miestų Jungtinėse Amerikos Valstijose.

## Gyventojai
2021 m. duomenimis, mieste gyveno 48,3 % baltųjų, 22,2 % azijiečių, 8,16 % afroamerikiečių, 2,51 % mišrios rasės, 0,78 % kitų rasių, 0,39 % indėnų, 0,13 % Ramiojo vandenyno salų ir 17,6 % lotynoamerikiečių kilmės gyventojų.

### Žymūs žmonės

* Džeimsas Vistleris (1834–1903), amerikiečių tapytojas ir grafikas.
* Džekas Keruakas (1922–1969), amerikiečių romanistas, rašytojas, poetas ir bytnikų judėjimo lyderis.
* Maiklas Čiklisas (1963-), amerikiečių aktorius.
* Mikis Vordas (1965-), buvęs profesionalus amerikiečių boksininkas.

## Miestų partnerystė

Louelis turi dešimt oficialių miestų, su kuriais sudaręs partnerystės ryšius.
*  – Bamenda, Kamerūnas
*  – Barklivilis, Liberija
*  – Berdianskas, Ukraina
*  – Brianskas, Rusija
*  – Limerikas, Airija
*  – Lobitas, Angola
*  – Nairobis, Kenija
*  – Pnompenis, Kambodža
*  – Vogėzų Sen Djė, Prancūzija
*  – Vineba, Gana

## Šaltiniai
Berlingtonas (Vermontas)

**Berlingtonas** () – miestas Jungtinių Amerikos Valstijų šiaurės rytuose, Vermonto šiaurvakarinėje dalyje, į rytus nuo Šampleino ežero ir Adirondako kalnų masyvo ir į vakarus nuo Žaliųjų kalnų. Didžiausias Vermonto valstijos miestas. Čitendeno apygardos administracinis centras. 2020 m. JAV gyventojų surašymo duomenimis, mieste gyveno 44 743 gyventojai. Yra tarptautinis oro uostas, universitetas, koledžas, muziejus. Miestas verčiasi orlaivių ginklų, betono gaminių, maitinimo paslaugų įrangos, snieglenčių, plastikinių vienagijų siūlų, klevų sirupo gamybos pramonėmis bei turizmu.

## Istorija
Į gyvenvietę žmonės pradėjo keltis 1773 m., atidarius lentpjūvę ir pradėjus laivų statybos verslą. Berlingtonas buvo karinė bazė. 1865 m. suteiktos miesto teisės. Nuo XX a. vidurio pradėta vystyti paslaugų pramonė, turizmas.

## Gyventojai
2021 m. duomenimis, mieste gyveno 83,8 % baltųjų, 4,59 % azijiečių, 4,25 % afroamerikiečių, 3,41 % mišrios rasės, 0,11 % kitų rasių, 0,04 % indėnų ir 3,84 % lotynoamerikiečių kilmės gyventojų.

## Miestų partnerystė
Su aštuoniais miestais Berlingtonas yra užmezgęs oficialius partnerystės ryšius:
*  – Aradas, Izraelis
*  – Berlingtonas, Kanada
*  – Betliejus, Palestina
*  – Honfleras, Prancūzija
*  – Mos Pointas, Misisipė, Jungtinės Amerikos Valstijos
*  – Nišinomija, Japonija
*  – Puerto Kabesasas, Nikaragva
*  – Jaroslavlis, Rusija

## Šaltiniai
Al Ahly SC Nabatieh

**Nabatijos „Al Ahly“** – Libano futbolo klubas iš Nabatijos.

## Istorija
Klubas įkurtas 1968 m. Kitados rungtyniavo žemesniuose divizionuose. 2022–2023 m. sezone Antrame divizione (II) liko antroje vietoje. 

Nuo 2023–2024 m. sezono rungtyniavo aukščiausioje šalies lygoje.

## Pasiekimai
;  **Antrasis divizionas (II):**
* **Nugalėtojai (0):**

## Sezonai

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Žaidėjai, atstovavę Libano nacionalinei rinktinei
*   vartininkas;
*  , gynėjas;
*  , gynėjas;
; Užsieniečiai
* 

## Išnašos

## Nuorodos
* [ Oficiali klubo svetainė] 
* SOCCERWAY
* FLASHSCORE
* Transfermarkt
* Globalsportsarchive
Valentina Cenni

**Valentina Čeni** (; g. 1982 m. kovo 14 d. Ričonėje) – italų aktorė.

## Biografija
Valentina gimė Ričonėje ir vėliau Romoje baigė Nacionalinę dramos akademiją, o Londone – Karališkąją šokio akademiją.

Aktorės karjerą ji pradėjo teatro scenoje ir 2016 m. pelnė Vincenzo Cerami apdovanojimą, skirtą geriausiai naujai aktorei. Televizijoje, kanale RAI 1, Valentina dalyvavo įvairiose laidose, taip pat sukūrė vaidmenų televizijos filmuose bei serialuose. Taip pat domisi fotografija ir juos nuotraukos ne kartą buvo naudojamos albumų ar knygų iliustracijoms, taip pat dalyvauja ugnies šou pasirodymuose.

## Filmografija
* Il produttore (2005, trumpametražis)
* N. variazioni (2005, trumpametražis)
* Circo nudo (2006, dokumentinis)
* Io... donna (2012, trumpametražis)
* Nessuno si salva da solo (2015)
* Questione di karma (2017)
* Respiri (2018)
* 10 giorni senza mamma (2019)
* Il quadro alle tue spalle (2019)
* L'immensità (2022)

## Nuorodos

* IMDb profilis

## Šaltiniai
Klaipėdos šv. Jokūbo bažnyčia

**Klaipėdos Šv. Jokūbo bažnyčia (Laukininkų, Žemininkų, Lietuvininkų bažnyčia)** – evangelikų-liuteronų bažnyčia, kuri aptarnavo miesto apylinkių, daugiausiai lietuvininkų tikinčiuosius.  Bažnyčia stovėjo Klaipėdos senamiestyje Tiltų g. 18 iki pat jos galutinio sugriovimo 1959 m. Priešais pastatą stovėjo kita Klaipėdos evangelikų reformatų bažnyčia.

## Šaltiniai
Ledvilis

**Ledvilis** () – miestas Jungtinėse Amerikos Valstijose, Kolorade, prie Arkanzaso aukštupio, 125 km į pietvakarius nuo Denverio. Įsikūręs Uoliniuose kalnuose, 3096 m aukštyje, ir yra aukščiausiai esantis miesto (*city*) statusą turintis miestas Jungtinėse Amerikos Valstijose. Leiko apygardos centras. Yra oro uostas, keliai į Friską, Buena Vistą. Turizmas.

Veikia nacionalinė kalnakasybos šlovės galerija ir muziejus, Teiboro operos rūmai, Kolorado kalnų koledžo Timberleino filialas (nuo 1967 m.). Ledvilio senamiestis – tipinis XIX a. kalnakasių miestelis – saugomas kaip istorinis paminklas.

Miestas pasižymi vaizdingomis apylinkėmis – netoliese stūkso aukščiausia Uolinių kalnų viršūnė – Elberto kalnas, taip pat Masyvo kalnas, telkšo Turkio ežeras. Apylinkėse gausu nacionalinių miškų, gamtos paminklų, laukinės gamtos teritorijų.

2020 m. 75,8 % miesto gyventojų buvo baltieji, >20 % – mišrios kilmės ar kitų rasių, 2 % – indėnai, 1,1 % – azijiečiai.

## Istorija
1859 m. dabartinio Ledvilio apylinkėse įkurta auksakasių gyvenvietė Oro Sitis. 1860 m. jame gyveno ~5000 žmonių. 1866 m. aukso ištekliai išseko, bet netoliese rasta kitų naudingųjų iškasenų. Joms kasti 1878 m. įkurtas Lidvilis. Gyvenvietė sparčiai augo, tais pačiais 1878 m. tapo miestu ir apygardos centru. 1880 m. atitiestas Denverio–Rio Grandės geležinkelis, gyventojų skaičius pasiekė 30 000. Apylinkėse veikė apie 30 sidabro kasyklų. 1893 m. sidabro paklausa nukrito, kasyklos užsidarė ir miestą apleido daugelis gyventojų.

1920–1980 m. Ledvilio apylinkėse veikė didelė molibdeno kasykla (Klimakso kasykla). Taip pat kastas cinkas, švinas, manganas, sidabras, auksas. XX a. pab. kalnakasyba sustojo, miesto gyventojai perėjo prie turizmo verslo.


Downtown Leadville.JPG|Miesto reginys
2022-09-10 11 57 09 View west along U.S. Route 24 (Harrison Avenue) at Seventh Street in Leadville, Lake County, Colorado.jpg|Centrinė gatvė (Harisono aveniu)
National Mining Hall of Fame and Museum (front).jpg|Nacionalinė kalnakasybos šlovės galerija ir muziejus
Ibex mine ore bin, CO.jpg|Išlikę kalnakasybos statiniai


## Šaltiniai
Las Krusesas

**Las Krusesas** (angl. ir  'kryžiai') – miestas Jungtinių Amerikos Valstijų pietvakariuose, Naujojoje Meksikoje, 305 km į pietus nuo Albukerkės, 61 km į šiaurės vakarus nuo El Paso ir Meksikos sienos, prie Rio Grandės aukštupio. Įsikūręs Mesiljos slėnyje, Organoso kalnų pašlaitėse, Čihuahua dykumoje. Donja Anos apygardos centras. Praeina Albukerkės–El Paso geležinkelis ir plentas, yra oro uostas. Verčiamasi drėkinamąja žemdirbyste (auginama medvilnė, karijos).

Veikia Naujosios Meksikos valstijos universitetas (1888 m.), yra „Virgin Galactic“ būstinė, Švč. Mergelės Marijos Nesuteptosios Širdies katedra. Šalia Las Kruseso yra didelis Baltųjų smėlynų raketų bandymų poligonas. Įsteigtas Baltųjų smėlynų nacionalinis parkas, yra buvusi laikinoji konfederatų Arizonos sostinė Mesilja, Tortugaso indėnų bendruomenė.

2020 m. 60,5 % miesto gyventojų buvo lotynoamerikiečiai, 32,5 % – baltieji, 2,8 % – afroamerikiečiai, 1,8 % – azijiečiai, 1,4 % – indėnai.

## Istorija
Las Krusesas įkurtas 1848 m., per JAV–Meksikos karą. Pasak legendos, taip pavadintas, kadangi mediniai kryžiai šiose vietose žymėję žuvusių karių kapus. Apygardos centras nuo 1852 m., miestas – nuo 1907 m. XX a. pab. buvo vienas sparčiausiai augančių JAV miestų.

## Šaltiniai
Mainotas

**Mainotas** () – miestas Jungtinių Amerikos Valstijų šiaurėje, Šiaurės Dakotos šiaurės vakaruose, prie Suriso upės, 80 km į pietus nuo sienos su Kanada, 160 km į šiaurės vakarus nuo Bismarko. Vordo apygardos administracinis centras. Plentų ir geležinkelių mazgas (į Vilistoną, Grand Forksą, Bismarką, Fargą, Mūs Džo), yra oro uostas. Maisto pramonė. Apylinkėse auginami kviečiai, miežiai, rugiai, linai, saulėgrąžos, rapsai, išgaunama nafta, kasamas lignitas. Už 25 km į šiaurę nuo Mainoto yra karinių oro pajėgų bazė (nuo 1957 m.).

Veikia Mainoto valstijos universitetas (nuo 1913 m.), meno, geležinkelių, aviacijos muziejai, zoologijos sodas, Skandinavų paveldo centras. Mieste vyksta kasmetinė Šiaurės Dakotos mugė, skandinavų *Norsk Høstfest* šventė. Apylinkėse yra indėnų mandanų, hidatsų ir arikarų rezervacija.

2020 m. 79,7 % miesto gyventojų buvo baltieji, 10,1 % – mišrios kilmės ar kitų rasių, 5,2 % – afroamerikiečiai, 2,9 % – indėnai, 1,9 % – azijiečiai. Dauguma miesto gyventojų yra vokiečių, norvegų, mažiau – anglų, airių, švedų kilmės.

## Istorija
Mainotas įkurtas 1886 m., kaip darbininkų, stačiusių Didįjį šiaurės geležinkelį, gyvenvietė. Pavadinta geležinkelių investuotojo Henrio Mainoto (*Henry Minot*) garbei. Dėl spartaus augimo pramintas „magiškuoju miestu“. Miestas nuo 1887 m., apygardos centras nuo 1888 m.

## Šaltiniai
Redingas (Pensilvanija)

**Redingas** () – miestas Jungtinių Amerikos Valstijų šiaurės rytuose, Pensilvanijoje, 80 km į šiaurės vakarus nuo Filadelfijos, prie Skulkilio upės. Berkso apygardos centras. Yra oro uostas, geležinkeliai ir plentai į Filadelfiją, Alentauną, Harisburgą. Siuvimo, elektronikos ir elektrotechnikos, statybinių medžiagų, maisto pramonė, juodoji metalurgija, metalo gaminių, automobilių dalių, geležinkelio riedmenų gamyba, turizmas.

Veikia Albraito kolegija (nuo 1856 m.), privatus Alvernijos universitetas (nuo 2008 m.), Pensilvanijos universiteto (Filadelfijoje) skyrius, Redingo valstybinis muziejus su planetariumu, Centrinės Pensilvanijos afroamerikiečių, Vidurio Atlanto aviacijos ir kiti muziejai, teatrai, Redingo simfoninis orkestras. Yra Peno kalno pagoda. Gretimame Kuctaune vyksta kasmetinis Pensilvanijos vokiečių festivalis.

2020 m. 68,9 % miesto gyventojų buvo lotynoamerikiečiai, 18,9 % – baltieji, 8,5 % – afroamerikiečiai, 2,9 % – mišrios kilmės, 0,7 % – azijiečiai.

## Istorija

Redingą 1748 m. Tomo ir Ričardo Penų žemėse įkūrė Nikolas Skulas ir Viljamas Parsonsas. Pavadintas pagal Penų tėvoniją Anglijoje – Redingo miestą. Apygardos centras nuo 1752 m. Amerikos revoliucijos metais tai buvo provizijos centras ir patrankų liejykla. XVIII a. apylinkėse pradėta gaminti geležis ir plienas.

1824 m. įrengus kanalų sistemą ir 1884 m. atitiesus Filadelfijos–Redingo geležinkelį, labai išaugo pramonė. Suklestėjo kaip tekstilės, pėdkelnių, moteriško trikotažo siuvimo pramonės centras.

Miesto teisės nuo 1847 m.

## Šaltiniai
VEB Arena

**VEB Arena** (; 2016–2017 m. ***CSKA Arena***) – futbolo stadionas šiaurinėje Maskvos miesto dalyje, Rusijoje, Chorošovskio mikrorajone. CSKA Moskva klubo namų arena.

## Istorija

Pirmasis stadionas šioje buvo pastatytas 1961 m. TSRS gynybos ministerijos iniciatyva. Sovietmečiu buvo naudojamas dublerių komandų rungtynėms, jame tilpo 10 tūkstančių žiūrovų, rungtynės vykdavo šviesiuoju paros metu, kadangi nebuvo įrengtas dirbtinis apšvietimas (dėl greta buvusio aerodromo, uždaryto 2003 m.). 1979 m. stadione vyko TSRS tautų spartakiada, buvo žaidžiamos futbolo varžybos. 1997 m. stadionas rekonstruotas, 2000 m. uždarytas, o 2007 m. nugriautas. Kurį laiką stadionas vadintas G. Fedotovo vardu.

2007 m. gegužės 19 d. pradėtos naujojo stadiono statybos. Jis buvo atidarytas 2016 m. rugsėjo 10 d. Rusijos čempionato rungtynėmis tarp CSKA Moskva ir Terek Groznyj komandų (3-0).

## Šaltiniai
1979 m. Lietuvos aukščiausioji futbolo lyga

**1979 m. Lietuvos aukščiausioji futbolo lyga** – 60-asis Lietuvos futbolo čempionatas, vykęs 1979 m. balandį–lapkritį. Pirmenybėse varžėsi 17 komandų, kovojusių vieningoje lygoje.

## Komandos

Žaidė 17 komandų – iš Alytaus (1), Kauno (4), Kėdainių (1), Klaipėdos (1), Mažeikių (1), Panevėžio (1), Plungės (1), Šiaulių (2), Ukmergės (1), Utenos (1), Vilniaus (3).

## Rezultatai
### Galutinė lentelė

|}

### Prizininkai

### Snaiperiai

Rezultatyviausi žaidėjai:

## Šaltiniai

## Nuorodos
* 
* 
* 
* 
* 
* Auksciausia Lyga 1979 (Foot.dk)
* Lithuania - List of Final Tables (Rsssf.com)
* Lithuanian Final Tables 1922-2013 (Almis.sritis.lt)
Moskvič stadionas

**Moskvič stadionas** (, seniau ***AZLK stadionas***, ) – futbolo stadionas Maskvoje, Volgogrado prospekte, į pietryčius nuo miesto centro.

## Istorija

Įkurtas 1969 m. rugpjūtį kaip AZLK gamyklos stadionas. 1979 m. stadione vyko TSRS tautų spartakiada. 1993 m. AZLK gamykla pervadinta „Moskvič“ vardu. 2019–2022 m. atnaujintas.

## Šaltiniai
Žalgirio arenos baseinas

**Žalgirio baseinas** – plaukimo kompleksas ir vandens pramogų centras Kaune, Nemuno saloje. Pastatytas šalia „Žalgirio“ arenos ir sujungtas tuneliu. Bendras pastato plotas – 18,6 tūkst. m². 

Yra 50 m olimpinis baseinas (talpinantis 2750 m³ vandens) su 10 takelių ir papildomu 25 m baseinu su dviem 80 cm gylio takeliais vaikų mokymui plaukti. Prie olimpinio baseino yra įrengtos tribūnos žiūrovams, kuriose varžybas gali stebėti daugiau nei 500 žiūrovų. Greta – du dideli pramoginiai baseinai, masažinės, sūkurinės vonios (viena įrengta lauke), 11 pirčių. Taip pat veikia restoranas, kavinė. Tiek baseine, tiek SPA zonoje vienu metu gali apsilankyti apie 300–400 žmonių.

Dėl unikalių architektūrinių sprendimų pastatas beveik nepastebimas iš išorės – jo stogas apželdintas veja, o pačiam pastatui pastatyti buvo išsikasta apie 4 metrus. Nemuno ir olimpinio baseino lygis skiriasi 8 m. Vieno aukšto su antresole A+ energinės klasės pastato bendrasis plotas siekia 18,4 tūkst. m², užstatymo plotas viršija 9 tūkst. m². Visos inžinerinės šildymo, vėdinimo ir valymo sistemos įrengtos po žeme esančiame 8 tūkst. m² rūsyje. 

Daugiafunkcį vandens sporto centrą valdo BĮ "Kauno plaukimo mokykla". 

## Šaltiniai

## Nuorodos
* Oficiali svetainė
Church Boys United

**„Church Boys United“** – Nepalo futbolo klubas iš Keltolės.

## Istorija
Klubo ištakos siekia 2009 m. Nuo 2023 m. rungtyniavo nacionalinėje lygoje, A divizione. Debiutantai tapo šalies čempionais.

## Pasiekimai

## Sezonai

|}

## Garsesni žaidėjai
; Žaidėjai, atstovavę nacionalinei Nepalo komandai
*  ;

## Išnašos

## Nuorodos
*[ SOCCERWAY]
* Globalsportsarchive
*RSSSF Champions and Cup Winners
Londonas (Ohajas)

**Londonas** () – miestas JAV, Ohajo valstijoje, Madisono apygardoje. Jis yra maždaug už 40 km į pietvakarius nuo Ohajo sostinės Kolambuso. 2020 m. jame gyveno 10 279 žmonės.

## Istorija
Kaimas buvo įkurtas 1810-ųjų pradžioje. Netrukus buvo pastatyta metodistų bažnyčia. 1900-aisiais bažnyčia įrengė patalpas motinos pienui laikyti, kad galėtų išlaikyti tuo metu veikusią našlaičių prieglaudą.

## Geografija
Jungtinių Valstijų gyventojų surašymo biuro duomenimis, bendras miesto plotas yra 27,77 km².

## Gyventojai
### 2020 m. gyventojų surašymas
2020 m. JAV gyventojų surašymo duomenimis, Londone gyveno 10 279 gyventojai. Iš jų 90,5 % buvo baltaodžiai, 2,4 % – afroamerikiečiai, 2,3 % – azijiečiai, 0,9 % – lotynoamerikiečiai, 0,3 % – indėnai, 4,4 % – mišrios rasės.

## Žiniasklaida
Londone ir Madisono apygardoje buvo leidžiamas dienraštis „The Madison Press“, kol 2019 m. pradžioje jo leidyba nutraukta.

## Išnašos

## Nuorodos
* Oficialus miesto tinklalapis
Jawalakhel YC

**„Jawalakhel Youth Club“** – Nepalo futbolo klubas iš Džavalakhelio, netoli Patano.

## Istorija
Klubo ištakos siekia 1972 m. Nuo 2018–2019 m. rungtyniavo nacionalinėje lygoje, A divizione. Debiutantai užėmė dešimtą vietą.

## Pasiekimai

## Sezonai

|}

## Garsesni žaidėjai
; Žaidėjai, atstovavę nacionalinei Nepalo komandai
*  ;

## Išnašos

## Nuorodos
* [ SOCCERWAY]
* Globalsportsarchive
* RSSSF Champions and Cup Winners
1982 m. Lietuvos aukščiausioji futbolo lyga

**1982 m. Lietuvos aukščiausioji futbolo lyga** – 63-asis Lietuvos futbolo čempionatas, vykęs 1982 m. balandį–lapkritį. Vieningoje lygoje kovojo 16 komandų. Pagrindinėje komandų sudėtyje privalėjo žaisti nebe 2 kaip anksčiau, bet 1 jaunis.

## Komandos

Žaidė 16 komandų – iš Jonavos (1), Kauno (5), Klaipėdos (1), Mažeikių (1), Panevėžio (1), Šiaulių (2), Ukmergės (1), Vilkaviškio (1), Vilniaus (3).

## Rezultatai

LTSR jaunimo rinktinė žaidė tik I rate.

### Galutinė lentelė

|}

### Prizininkai

### Snaiperiai

Rezultatyviausi žaidėjai:

## Šaltiniai

## Nuorodos
* 
* 
* 
* 
* 
* Auksciausia Lyga 1982 (Foot.dk)
* Lithuania - List of Final Tables (Rsssf.com)
* Lithuanian Final Tables 1922-2013 (Almis.sritis.lt)
Nemuno salos tiltas (I. Kanto g.)

**Nemuno salos tiltas I. Kanto g.** –  tiltas, stovintis Kaune, ties I. Kanto gatvės ir Karaliaus Mindaugo prospekto sankirta, priešais Kauno gaisrinę. Jungia Nemuno upės dešinįjį krantą nuo miesto centro pusės su Nemuno sala.

Tiltas pastatytas 2021 m., projekto rangovas – „Autokausta“. Tiltas skirtas pėstiesiems ir dviratininkams, taip pat juo gali pravažiuoti ir specialusis transportas. Transporto jungtis šioje vietoje aptarnauja lankytojų srautus, kurie išaugo saloje plečiant laisvalaikio ir pramogų infrastruktūrą: „Žalgirio“ arena, baseinas, parkas, mokslo ir inovacijų centras „Mokslo sala“.

Nemuno krantinę su Priešgaisrinės gelbėjimo valdybos pastatu jungęs „gaisrinės tunelis“ 2023 m. buvo rekonstruojamas patogiam susisiekimui su krantine bei šalia naujai pastatytu tiltu į Nemuno salą. Tarp tunelio ir tilto krantinėje įrengta terasa su vaizdu į upę.

Tiltas pėsčiuosius iš salos atveda į didelį transporto mazgą, vieną intensyviausių šioje miesto dalyje.. Požeminė perėja įsikūrusi po Karaliaus Mindaugo prospektu, šalia jo sankirtos su I. Kanto ir Nemuno gatvėmis.  

## Tilto charakteristika

Tilto koncepcijos projektas, parengtas UAB „Kančo studija”, 2020 m. buvo pateiktas Lietuvos architektų sąjungos Kauno skyriaus surengtoje kasmetinėje  parodoje „Architektūra: Kaunas 2020.

57 m ilgio tiltą projektavo KILD atstovaujantys architektai Ivanas Ksnelašvilis, Petras Išora ir Dominykas Daunys. Ši komanda buvo laimėjusi laurus Pietų Korėjoje, Seulo ekologiško tilto statybų projekte.

Tiltas vieno tarpatramio, arkinės–rėminės konstrukcijos, išsiskiria silueto kintamomis formomis lenktų pastatų prieigose. Transporto statinio perdanga sudaryta iš dviejų nevienodo ilgio konsolinių konstrukcijų. Ji suprojektuota kaip lėkšta arka, išplatėjanti ties atrama krante prie Karaliaus Mindaugo prospekto. Miesto centro pusėje po tiltu praeina rekonstruota krantinė, su kuria susisiekia pėsčiųjų tunelio portalas (50 m pasroviui). Salos pusėje paliktas žaliuojantis krantas, sutvirtintas lauko rieduliais. Įrengiant perdangą, panaudota įtempto gelžbetonio konstrukcija. Tilto ilgis – 57 m, plotis 6,2 m. 

## Galerija


Tiltas prie gaisrinės. Kaunas.JPG|Po tiltu žiemą
Kaunas, tiltas prie gaisrinės.jpeg|Krantinė rudenį
Nemuno sala, tilto turėklas.jpeg|Tvorelės ažūras


## Šaltiniai

## Nuorodos

* Pėsčiųjų tiltų per Nemuno upę nuo Aleksoto iki salos ir nuo salos iki Karaliaus Mindaugo g. projekto konkursas *laskaunas.lt*
Nortamptono Visų Šventųjų bažnyčia

**Nortamptono Visų Šventųjų bažnyčia** () – anglikonų bažnyčia Nortamptone, Jungtinėje Karalystėje. Viena lankomiausių turistinių vietų Nortamptono mieste.

## Istorija
Pirmąją bažnyčią šioje vietoje pastatė erlas Simon I de Senlis. Bažnyčia išstovėjo iki 1675 m. rugsėjo 20 d., kuomet bažnyčią sunaikino Nortamptono didysis gaisras. Po gaisro Anglijos karalius Karolis II suteikė miestui tūkstančius tonų medienos bažnyčios atstatymui. Dešimtadalis viso Nortamptono atstatymo biudžeto atiteko Visų Šventųjų bažnyčios atstatymui. Dabartinio pastato architektas - Henry Bell. Į naujos bažnyčios planą įtraukta gaisro padarinių išvengusi kripta ir centrinė varpinė.

1712 m. virš bažnyčios įėjimo įrengta Karolio II statula.

1952 m. bažnyčios kompleksas įtrauktas į valstybės saugomų pastatų sąrašą.

2022 m. už 110 tūkst. £ renovuotas bažnyčios kupolas.

## Galerija

Visų Šventųjų bažnyčia Nortamptone 20240309 095708.jpg|Bažnyčia iš šono
Nortamptono Visų Šventųjų bažnyčia ir miesto eglė (2023 m.).jpg|Bažnyčios pastato fasadas naktį su miesto egle
Charles II Northampton.JPG|Karolio II statula
Visų Šventųjų bažnyčia Nortamptone 20240309 095758.jpg|Altorius
Visų Šventųjų bažnyčia Nortamptone 20240309 095831.jpg|Interjeras
Visų Šventųjų bažnyčia Nortamptone 20240309 100025.jpg|Vaizdas nuo altoriaus
Visų Šventųjų bažnyčia Nortamptone 20240309 100249(0).jpg|Bažnyčios kupolas


## Šaltiniai

## Nuorodos
* Oficiali svetainė
1987 m. Lietuvos aukščiausioji futbolo lyga

**1987 m. Lietuvos aukščiausioji futbolo lyga** – 68-asis Lietuvos futbolo čempionatas, vykęs 1987 m. balandį–lapkritį. Pirmenybėse kovojo 17 komandų vieningoje lygoje.

## Komandos

Žaidė 17 komandų – iš Alytaus (1), Kauno (5), Kėdainių (1), Kybartų (1), Klaipėdos (1), Mažeikių (1), Panevėžio (1), Šiaulių (2), Tauragės (1), Utenos (1), Vilniaus (2).

## Rezultatai
### Galutinė lentelė

|}

### Auksinės rungtynės

Dviem pirmosioms komandoms surinkus po lygiai taškų, sužaistos papildomos rungtynės dėl 1-osios vietos.
----

----

Vartininkai iš viso atrėmė 5 baudinius. Lemiamą smūgį atrėmė „Tauro“ vartininkas Jaunutis Šetkus.

### Prizininkai

### Snaiperiai

Rezultatyviausi žaidėjai:

## Pereinamasis turnyras

Dėl teisės išlikti lygoje turėjo kovoti „Poringė“ ir „Sveikata“. Turnyras vyko Jonavoje. „Statybos“ ir „Automobilininko“ rodikliai buvo identiški, todėl aukštesnė vieta „Statybai“ skirta burtų keliu.

|}

## Šaltiniai

## Nuorodos
* 
* 
* 
* 
* 
* Auksciausia Lyga 1987 (Foot.dk)
* Lithuania - List of Final Tables (Rsssf.com)
* Lithuanian Final Tables 1922-2013 (Almis.sritis.lt)
1988 m. Lietuvos aukščiausioji futbolo lyga

**1988 m. Lietuvos aukščiausioji futbolo lyga** – 69-asis Lietuvos futbolo čempionatas, vykęs 1988 m. balandį–lapkritį. Turnyre žaidė 16 komandų, kovojusių vieningoje lygoje.

## Komandos

Žaidė 16 komandų – iš Alytaus (1), Jonavos (1), Kapsuko (1), Kauno (4), Kėdainių (1), Klaipėdos (2), Mažeikių (1), Panevėžio (1), Šiaulių (1), Tauragės (1), Ukmergės (1), Vilniaus (1).

## Rezultatai

Silpniausioji komanda „Automobilininkas“ pasiekė Lietuvos čempionatų antirekordą – jų įvarčių balansas siekė -112.

### Galutinė lentelė

|}

### Prizininkai

### Snaiperiai

Rezultatyviausi žaidėjai:

## Pereinamosios rungtynės

| **[[Neris Vilnius|Vilniaus „Neris“]]** || Kauno „Atletas“ || 1-0 || 1-0
|-
| Vilniaus „Panerys“ || **[[Statyba Jonava|Jonavos „Statyba“]]** || 3-6 || 2-1
|}

## Šaltiniai

## Nuorodos
* 
* 
* 
* 
* 
* Auksciausia Lyga 1988 (Foot.dk)
* Lithuania - List of Final Tables (Rsssf.com)
* Lithuanian Final Tables 1922-2013 (Almis.sritis.lt)
1989 m. Lietuvos aukščiausioji futbolo lyga

**1989 m. Lietuvos aukščiausioji futbolo lyga** – 70-asis Lietuvos futbolo čempionatas, vykęs 1989 m. balandį–lapkritį. Varžybose rungtyniavo 16 komandų.

## Komandos

Žaidė 16 komandų – iš Alytaus (1), Jonavos (1), Kauno (3), Klaipėdos (2), Marijampolės (1), Mažeikių (1), Panevėžio (1), Šiaulių (1), Tauragės (1), Ukmergės (1), Vilniaus (3).

## Rezultatai

Jaunimo rinktinė pasitraukė po I rato.

### Galutinė lentelė

|}

### Prizininkai

### Snaiperiai

Rezultatyviausi žaidėjai:

## Pereinamosios rungtynės

| Telšių „Mastis“ || **[[Neris Vilnius|Vilniaus „Neris“]]** || 0-0 || 1-3
|-
| Kauno „Politechnika“ || **[[Sūduva Marijampolė|Marijampolės „Sūduva“]]** || 0-2 || 0-2
|}

## Šaltiniai

## Nuorodos
* 
* 
* 
* 
* 
* Auksciausia Lyga 1989 (Foot.dk)
* Lithuania - List of Final Tables (Rsssf.com)
* Lithuanian Final Tables 1922-2013 (Almis.sritis.lt)
1985 m. Lietuvos aukščiausioji futbolo lyga

**1985 m. Lietuvos aukščiausioji futbolo lyga** – 66-asis Lietuvos futbolo čempionatas, vykęs 1985 m. balandį–spalį. Turnyre žaidė 17 komandų, rungtyniavusių vieningoje lygoje.

## Komandos

Žaidė 17 komandų – iš Jonavos (1), Kauno (4), Kėdainių (1), Kybartų (1), Klaipėdos (1), Mažeikių (1), Panevėžio (1), Šiaulių (2), Ukmergės (1), Utenos (1), Vilniaus (3).

## Rezultatai

Jaunių rinktinė pasitraukė iš varžybų sužaidusi 18 rungtynių, tačiau visoms komandoms buvo įskaityti tik I rato rezultatai su jaunių rinktine (pirmosios 16 rungtynių).

### Galutinė lentelė

|}

### Prizininkai

### Snaiperiai

Rezultatyviausi žaidėjai:

## Pereinamasis turnyras

„Sveikata“ ir „Vienybė“ žaidė pereinamajame turnyre dėl išlikimo aukščiausiojoje lygoje.

|}

## Šaltiniai

## Nuorodos
* 
* 
* 
* 
* 
* Auksciausia Lyga 1985 (Foot.dk)
* Lithuania - List of Final Tables (Rsssf.com)
* Lithuanian Final Tables 1922-2013 (Almis.sritis.lt)
1986 m. Lietuvos aukščiausioji futbolo lyga

**1986 m. Lietuvos aukščiausioji futbolo lyga** – 67-asis Lietuvos futbolo čempionatas, vykęs 1986 m. balandį–lapkritį. Pirmenybes pradėjo 16 komandų, kovojusių vieningoje lygoje.

## Komandos

Žaidė 16 komandų – iš Kauno (4), Kėdainių (1), Kybartų (1), Klaipėdos (1), Mažeikių (1), Panevėžio (1), Plungės (1), Šiaulių (1), Ukmergės (1), Utenos (1), Vilniaus (3).

## Rezultatai

„Pažangos“ komanda buvo pašalinta pirmenybių pradžioje, sužaidusi tik 4 rungtynes.

### Galutinė lentelė

|}

### Prizininkai

### Snaiperiai

Rezultatyviausi žaidėjai:

## Pereinamasis turnyras

„Kelininkas“ ir „Vienybė“ kovojo dėl vietos išlikti lygoje. Turnyras vyko Simne.

|}

## Šaltiniai

## Nuorodos
* 
* 
* 
* 
* 
* Auksciausia Lyga 1986 (Foot.dk)
* Lithuania - List of Final Tables (Rsssf.com)
* Lithuanian Final Tables 1922-2013 (Almis.sritis.lt)
1990 m. Lietuvos II futbolo lyga

**1990 m. Lietuvos II futbolo lyga** – trečiosios pakopos futbolo pirmenybės, vykusios Lietuvoje 1990 m. pavasarį–rudenį. Turnyras vyko 5 zonose.

## Rezultatai
### Aukštaitijos zona

Varžybos vyko 2 pogrupiuose, vėliau komandos išskirstytos į dvi finalines grupes. Nugalėjo „Vingio“ komanda.

#### A pogrupis

Kovojo 7 komandos.

|}

#### B pogrupis

Ignalinos komanda sužaidė bent vieną ratą, bet buvo pašalinta už nuostatų pažeidimą.

|}

#### I finalas

|}

#### II finalas

|}

### Kauno zona

Nugalėjo „Šilko“ komanda.

|}

### Klaipėdos zona

Turnyrą pradėjo 11 komandų, bet I rate buvo pašalintas „Šelmuo“ (dėl sistemingo žaidėjų nedrausmingumo). II ratas prasidėjo rugpjūčio 11 d. Papildomos rungtynės dėl aukso nugalėjo „Liepsna“.

|}

Auksinės rungtynės:

| **[[Liepsna Klaipėda|Klaipėdos „Liepsna“]] || [[Okeanas Klaipėda|Klaipėdos „Okeanas“]] || 5-1
|}

=== Suvalkijos zona ===

Zonoje varžėsi 6 komandos. II rato kovos prasidėjo rugpjūčio pabaigoje.








|}

Auksinės rungtynės vyko tarp Kybartų ir Lukšių komandų. Rungtynės baigėsi 4-1 „Zanavyko“ naudai, tačiau dėl to, kad žaidė neregistruotas futbolininkas, jam įskaitytas techninis pralaimėjimas.


| **Kybartų „Lokomotyvas“''' || Lukšių „Zanavykas“ || +:–
|}

### Vilniaus miestas

Pirmenybes pradėjo 24 komandos, suskirstytos į 2 pogrupius.

#### A pogrupis

Po I rato tarp pirmaujančių komandų buvo Vilniaus „Vilma“, Grigiškių „Neris“, Vilniaus „Sigma“. Nugalėjo „Neris-2“.

#### B pogrupis

Po I rato tarp pirmaujančių komandų buvo Vilniaus „Motoras“, Vilniaus „Žalgirietis-73“, Vilniaus „Aušra-2“. Nugalėjo „Motoras“ (treneriai V. Jevičius ir R. Rašytinis).

#### I finalas

Stipriausiųjų finalai:

#### II finalas

|}

## Šaltiniai

## Nuorodos
* Lithuania 1990 tables (Almis.sritis.lt)
1990 m. Lietuvos III futbolo lyga

**1990 m. Lietuvos III futbolo lyga** – ketvirtosios pakopos futbolo pirmenybės, vykusios Lietuvoje 1990 m. pavasarį–rudenį. Turnyras vyko pavienėse zonose.

## Rezultatai
### Kėdainių rajonas

6 komandos žaidė vienu ratu.

|}

### Marijampolės zona

Nugalėjo „Strėlės“ komanda.

|}

## Šaltiniai

## Nuorodos
* Lithuania 1990 tables (Almis.sritis.lt)
Boriso Paičadzės Dinamo arena

**Boriso Paičadzės Dinamo arena** – futbolo stadionas Tbilisio mieste (Gruzija), į vakarus nuo geležinkelio stoties, netoli Mtkvario upės.

## Istorija

Atidarytas 1935 m. spalio 12 d. Iš pradžių buvo žinomas kaip ***Dinamo stadionas***, 1937–1952 m. ***Lavrentijaus Berijos stadionas***, 1952–1964 m. vėl ***Dinamo stadionas***, 1976–1990 m. ***Lenino stadionas***. 1976 m. buvo rekonstruotas ir išplėstas, jame 1979 m. Čempionų taurės turnyro rungtynėse Dinamo Tbilisi – FC Liverpool susirinko 110 tūkstančių žiūrovų, o namų komanda nugalėjo 3-0 ir pateko į kitą etapą. Sovietmečiu stadionas surinkdavo didžiausią TSRS lygoje vidutinę žiūrovų auditoriją (45 tūkstančiai).

1990–1995 m. vadinosi ***Nacionalinis stadionas***, 1995 m. – ***Boriso Paičadzės nacionalinis stadionas*** futbolininko B. Paičadzės (1915–1990) garbei. 2006 ir 2015 m. vėl renovuotas. Nuo 2011 m. vadinasi ***Boriso Paičadzės Dinamo arena***.

## Šaltiniai
1991 m. Lietuvos futbolo lyga

**1991 m. Lietuvos futbolo lyga** – 72-asis Lietuvos futbolo čempionatas, vykęs 1991 m. kovą–liepą. Tai buvo pereinamasis sezonas nuo sistemos pavasaris–ruduo prie Europoje įprastos sistemos ruduo–pavasaris. Pirmenybėse varžėsi 15 komandų. Varžybos vyko vieno rato sistema – komandos tarpusavyje žaidė po vienerias rungtynes. Po to 4 geriausi klubai atkrintamųjų varžybų sistema kovojo dėl medalių. Paskutinę vietą užėmusi komanda iškrito į I lygą.

## Komandos

Dalyvavo 15 klubų iš 9 miestų – Kauno (3), Klaipėdos (2), Marijampolės (1), Mažeikių (1), Panevėžio (1), Šiaulių (2), Tauragės (1), Ukmergės (1), Vilniaus (3). 1991 m. sausį buvo planuojama, kad žais Klaipėdos „Sirijietis“, bet vietoje jo stojo Šiaulių „Tauras“.

## Rezultatai
### Galutinė lentelė

Pirmenybės prasidėjo Didįjį penktadienį, kovo 29 d. Kiekviena komanda sužaidė po 7 rungtynes namuose ir 7 išvykoje. Surinkus vienodai taškų, geresnes vietas lėmė tarpusavio rungtynių rezultatai. Lygos varžybos baigėsi birželio 24 d.

|}

### Rungtynės

### Finalinis turnyras

Prieš kovas dėl medalių Vilniaus „Neris“ persivadino į „Lietuvos Makabi“.

#### Pusfinalis
----

----

----

#### Finalai
----

----

----

### Prizininkai

### Snaiperiai

Rezultatyviausi žaidėjai:

## Šaltiniai

## Nuorodos
* 
* 
* 
* 
* Lithuania 1991 (Almis.sritis.lt)
* Lietuvos Lyga 1991 (Foot.dk)
* Lithuania 1990-2000 (Claudionicoletti.eu)
* Lithuania - List of Final Tables (Rsssf.com)
* Lithuanian Final Tables 1922-2013 (Almis.sritis.lt)
* Lithuania 1991 (Rsssf.com)
* Lithuania 1991 tables (Almis.sritis.lt)
1990 m. Lietuvos futbolo lyga

**1990 m. Lietuvos futbolo lyga** – 71-asis Lietuvos futbolo čempionatas, vykęs 1990 m. balandį–lapkritį. Tai buvo pirmasis čempionatas po Lietuvos nepriklausomybės atgavimo. Kovoje dėl čempionato apdovanojimų žaidė ne tik aukščiausiosios lygos komandos, bet ir geriausi Baltijos lygoje pasirodę Lietuvos klubai. Baltijos lygoje taip pat žaidė Latvijos, Estijos ir Kaliningrado srities komandos. Kovoje dėl čempionato apdovanojimų žaidė po 4 geriausias Lietuvos komandas iš abiejų lygų.

## Komandos

Dalyvavo 25 komandos iš 14 miestų – 16 aukščiausiojoje lygoje ir 9 Baltijos lygoje. Komandos buvo iš Alytaus (1), Kauno (5), Kėdainių (1), Kybartų (1), Klaipėdos (3), Marijampolės (1), Mažeikių (1), Panevėžio (1), Šiaulių (2), Tauragės (1), Telšių (1), Ukmergės (1), Vilkaviškio (1), Vilniaus (5).

## Rezultatai
### Aukščiausioji lyga

Varžybos prasidėjo balandžio 7 d. baigėsi spalio 13 d. Esant vienodam taškų skaičiui, aukštesnę vietą lėmė tarpusavio susitikimų balansas.

|}

#### Snaiperiai

Rezultatyviausi žaidėjai:

### Baltijos lyga

Varžybos prasidėjo balandžio 1 d., baigėsi spalio 20 d.

|}

#### Snaiperiai

Rezultatyviausi žaidėjai (tik Lietuvos komandų):

### Finalinis turnyras

Dėl medalių kovojo 4 geriausios aukščiausiosios lygos komandos ir 4 geriausiai Baltijos lygoje pasirodžiusios Lietuvos komandos.

#### Ketvirtfinalis
----

----

----

----

----

#### Pusfinalis
----

----

----

#### Finalas
----

----

----

### Prizininkai

## Šaltiniai

## Nuorodos
* 
* 
* 
* 
* Lietuvos Lyga 1990 (Foot.dk)
* Lithuania 1990-2000 (Claudionicoletti.eu)
* Lithuanian Final Tables 1922-2013 (Almis.sritis.lt)
* Lithuania 1990 (Rsssf.com)
* Lithuania - List of Final Tables (Rsssf.com)
* Šių laikų Lietuvos futbolo aukščiausiai lygai – 20 metų (pirmąjį čempionatą prisimenant)
* Aukščiausioji lyga:
** Lithuania 1990 (Almis.sritis.lt)
* Baltijos lyga:
** Baltic League 1990 (Rsssf.com)
** Baltic League 1990 (Almis.sritis.lt)
* Finalas:
** Lithuania 1990 final (Almis.sritis.lt)
1990 m. Lietuvos I futbolo lyga

**1990 m. Lietuvos I futbolo lyga** – antrosios pakopos futbolo pirmenybės, vykusios Lietuvoje 1990 m. balandį–spalį. Turnyras vyko 3 zonose.

## Rezultatai
### Pietų zona

Varžybos prasidėjo balandžio 8 d. Planuota, kad žais Lietuvos moksleivių rinktinė su baze Vilniuje, turnyrą ji pradėjo „Vilties-2“ vardu, bet vasarą I rate iš jo pasitraukė. Buvęs „Elektronas“ tapo „Vingio-74“ komanda, gana greitai pakeitusia pavadinimą į „Žalgirietis-74“. Nugalėjo „Snaigės“ komanda.

|}

### Rytų zona

Varžybos prasidėjo balandžio 8 d. Panevėžio „Moksleivį“ pakeitė (persivadino?) „Olimpija“. Zonoje nugalėjo Pasvalio komanda.

|}

### Vakarų zona

Turnyras prasidėjo balandžio 14 d. Paskutinėmis dienomis prieš turnyrą pasitraukė Palangos „Gintaras“, „Gegužės 1-oji“ tapo „Mituva“, o Klaipėdos ORVJFSM komandą pakeitė (persivadino?) „Orionas“. Nugalėjo „Minijos“ komanda.

|}

## Šaltiniai

## Nuorodos
* Lithuania 1990 tables (Almis.sritis.lt)
1991 m. Lietuvos III futbolo lyga

**1991 m. Lietuvos III futbolo lyga** – ketvirtosios pakopos futbolo pirmenybės, vykusios Lietuvoje 1991 m. balandį–birželį. Turnyras vyko atskirose zonose ir miestuose. Dauguma varžybų vyko vienu ratu, kadangi tai buvo pereinamasis sezonas nuo sistemos pavasaris–ruduo į sistemą ruduo–pavasaris.

## Rezultatai

Pirmenybės vyko 7 zonose ir miestuose.

### Aukštaitijos zona

Šioje zonoje varžybos vyko dviejose grupėse. Į finalinį turnyrą pateko po 3 geriausias komandas iš kiekvienos grupės.

#### A pogrupis

Buivydiškių komanda pašalinta už 2 neatvykimus į rungtynes. Nugalėjo Šalčininkų komanda.

|}

#### B pogrupis

Kitaip nei didesnėse lygos grupėse, kur turnyrai vyko vienu ratu, B pogrupyje žaista dviem ratais. Čia nugalėjo „Chemikas“. Antašavos komanda pašalinta dėl 2 neatvykimų į rungtynes, jos rezultatai anuliuoti.

|}

#### I finalas

Finalinėje grupėje nugalėjo Kėdainių „Chemikas“.

|}

#### II finalas

|}

Buivydiškių TŪT turnyro nebaigė.

### Kauno miestas

Nugalėjo „Auda“.

|}

### Klaipėdos miestas

Žaidė 9 komandos.

|}

### Mažosios Lietuvos zona

Nugalėjo Neringos komanda.

|}

### Suvalkijos-Dzūkijos zona

Nugalėjo „Zanavyko“ komanda.

|}

Auksinės rungtynės:

| **[[Zanavykas Šakiai|Šakių „Zanavykas“]]** || Kaišiadorių „Žalgiris“ || 2-1
|}

### Vilniaus miestas

Nugalėjo „Elfos“ komanda.

|}

Auksinės rungtynės:

| **[[Elfa Vilnius|Vilniaus „Elfa“]]** || Vilniaus „Rieduva“ || 3-0
|}

### Žemaitijos zona

Nugalėjo Užvenčio komanda.

|}

Auksinės rungtynės:

## Šaltiniai

## Nuorodos
* Lithuania 1991 tables (Almis.sritis.lt)
1991–1992 m. Lietuvos futbolo lyga

**1991–1992 m. Lietuvos futbolo lyga** – 73-asis Lietuvos futbolo čempionatas, vykęs 1991–1992 m. Pirmenybes pradėjo 14 komandų, žaidusių vieningoje lygoje.

## Komandos

Į lygą turėjo teisę patekti I lygos nugalėtojas Vilniaus „Žalgiris-2“, tačiau jis atsisakė, o jo vieta buvo perduota 2-osios vietos laimėtojui Vilniaus „Geležiniam vilkui“. Dėl pastarojo dar rugpjūčio 13 d. nebuvo aišku ar dalyvaus (trūko rėmėjų), bet rugpjūčio 14 d. jis atsisakė dėl finansinių sunkumų, tad į pirmenybes buvo pakviesta 3-oji I lygos komanda „Snaigė“, kuri ir žaidė turnyre.

Čempionatą pradėjo 14 komandų iš 9 miestų – Alytaus (1), Kauno (2), Klaipėdos (2), Mažeikių (1), Panevėžio (1), Šiaulių (2), Tauragės (1), Ukmergės (1), Vilniaus (3). Po I rato pasitraukus „Vienybei“, komandų liko 13.

## Rezultatai

Po I rato iš varžybų pasitraukė Ukmergės „Vienybė“, jos I rato rezultatai buvo palikti. Per žiemos pertrauką „Jovaras“ persivadino „Mažeikiais“.

### Galutinė lentelė

|}

### Rungtynės

### Prizininkai

### Snaiperiai

Rezultatyviausi žaidėjai:

## Šaltiniai

## Nuorodos
* 
* 
* 
* 
* Lithuania 1991/92 (Rsssf.com)
* Lithuanian Lyga 1991/92 (Almis.sritis.lt)
* Lietuvos Lyga 1991/92 (Foot.dk)
* Lithuania 1990-2000 (Claudionicoletti.eu)
* Lithuanian Final Tables 1922-2013 (Almis.sritis.lt)
* Lithuania 1992 tables (Almis.sritis.lt)
* Lithuania - List of Final Tables (Rsssf.com)
1991–1992 m. Lietuvos I futbolo lyga

**1991–1992 m. Lietuvos I futbolo lyga** – antrosios pakopos futbolo pirmenybės, vykusios Lietuvoje 1991–1992 m. Turnyras vyko vieningoje lygoje.

## Komandos

Planuota, kad pirmenybėse žais 16 komandų. „Žalgiris-2“ prisijungė Vilniaus „Šviesos“ komandą, tad pastaroji pasitraukė iš I lygos. „Snaigės“ komanda turėjo žaisti I lygoje, bet paskutinėmis dienomis buvo pakviesta į aukščiausiąją lygą, todėl jos vieton pakviestas „Žalgiris-2“.  „Universitetas“ taip pat galėjo žaisti, bet paskutinėmis dienomis pasitraukė, vietoje jo niekas neprisijungė, dėl to varžybas pradėjo 15 komandų. Po I rato 3 komandos buvo pakeistos, todėl iš viso lygoje žaidė 18 ekipų.

## Rezultatai

Pirmenybės prasidėjo rugpjūčio 10 d. I rate žaidė Vilniaus SM „Šviesa“, tikriausiai vėliau tapusi Vilniaus SM. Vilniaus „Universitetas“ (buvęs „Mokslas“) neatvyko į pirmąsias dvejas rungtynes, todėl buvo pašalintas iš turnyro 

I rate žaidusio „Oriono“ vietą ir rezultatus II rate perėmė „Sirijus-2“, SM „Šviesos“ – Vilniaus SM, o „Svalios“ vietą – „Olimpija“.

### Galutinė lentelė

|}

### Rungtynės

## Šaltiniai

## Nuorodos
* Lithuania 1992 tables (Almis.sritis.lt)
1991–1992 m. Lietuvos II futbolo lyga

**1991–1992 m. Lietuvos II futbolo lyga** – trečiosios pakopos futbolo pirmenybės, vykusios Lietuvoje 1991–1992 m. Turnyras buvo praplėstas – vietoje ankstesniame sezone buvusių 2 zonų pirmenybės vyko 3 zonose.

## Rezultatai

Į lygą nebuvo pakviestos 2 komandos, ankstesniame sezone neišvykusios į dvejas rungtynes –tai Panevėžio „Olimpija“ ir Vilniaus „Panerys-2“. Pirmenybės startavo rugpjūčio 24–25 d. 

### Pietų zona

Į zoną pakviesta 11 komandų – Alytaus „Dainava“, Vilkaviškio „Širvinta“, Jonavos „Azotas“ ir „Klevas“, Birštono „Versmė“, Varėnos „Merkys“, Jurbarko „Mituva“, Kėdainių „Chemikas“, Šakių „Zanavykas“, Kaišiadorių „Žalgiris“ ir Kybartų „Lokomotyvas“. I ratą laimėjo „Azotas“.

Po I rato „Lokomotyvą“ pakeitė „Sveikata-2“.

|}

### Rytų zona

Iš pat pradžių buvo planuota, kad lygoje žais 12 komandų – Panevėžio „Aidas“, Utenos „Utenis“, Anykščių „Rasa“, Vilniaus „Polonija“, „Aušra“, „Kibirkštis“, „Elfa“ ir „Žalgiris-3“, Lentvario „Kaitra“, Nemenčinės „Technika“, Pabradės „Modulis“ ir Šalčininkų „Šalčia“. Rugpjūtį „Kibirkštis“ pervadinta „Spindulio“ vardu. I ratą laimėjo „Aidas“.

|}

### Vakarų zona

Į zoną pakviesta 12 komandų – Šiaulių „Papartis“ ir „Logika“, Klaipėdos „Liepsna“, Naujosios Akmenės „Cementininkas“, Sedos „Zondra“, Radviliškio „Žėrutis“, Daugėlių „Venta“, Tauragės „Elektronas-2“, Salantų „Salanta“, Užvenčio „Banga“, Raseinių „Dubysa“ ir Šilutės „Durpininkas“. I ratą laimėjo „Logika“.

Po I rato iš varžybų pasitraukė „Zondra“ ir „Papartis“.

|}

## Šaltiniai

## Nuorodos
* Lithuania 1992 tables (Almis.sritis.lt)
1991 m. Lietuvos I futbolo lyga

**1991 m. Lietuvos I futbolo lyga** – antrosios pakopos futbolo pirmenybės, vykusios Lietuvoje 1991 m. pavasarį–vasarą. Turnyras vyko vieningoje lygoje. Kadangi tai buvo pereinamasis sezonas nuo sistemos pavasaris–ruduo į sistemą ruduo–pavasaris, turnyras vyko vienu ratu.

## Komandos

Varžybose rungtyniavo 16 komandų. 1991 m. sausį buvo planuota, kad žais Šiaulių „Tauras“, Vilniaus „Viltis“, Kauno „Atletas“, tačiau jų vieton stojo „Orionas“, „Šviesa“ ir „Žalgiris-2“. Plungės „Kooperatininkas“ sausio–kovo laikotarpiu pervadintas į „Robotą“.

## Rezultatai

Pirmenybės prasidėjo kovo pabaigoje ar balandžio pradžioje, baigėsi birželio 28 d.

### Galutinė lentelė

|}

### Rungtynės

## Šaltiniai

## Nuorodos
* Lithuania 1991 tables (Almis.sritis.lt)
1991 m. Lietuvos II futbolo lyga

**1991 m. Lietuvos II futbolo lyga** – trečiosios pakopos futbolo pirmenybės, vykusios Lietuvoje 1991 m. balandį–birželį. Turnyras vyko 2 zonose. Varžybos vyko vienu ratu, kadangi tai buvo pereinamasis sezonas nuo sistemos pavasaris–ruduo į sistemą ruduo–pavasaris.

## Rezultatai
### Rytų zona

Turnyras prasidėjo balandžio pradžioje. Nugalėjo „Makabis“.

|}

### Vakarų zona

Turnyras prasidėjo balandžio pabaigoje. Nugalėjo „Bangos“ komanda.

|}

## Šaltiniai

## Nuorodos
* Lithuania 1991 tables (Almis.sritis.lt)